Efter [[2. verdenskrig|Anden Verdenskrig]] oprettedes den danske statsinstitution [[Grønlands geologiske Undersøgelse]], som lige siden har arbejdet med en systematisk geologisk kortlægning af Grønland. De første år arbejdede man på vestkysten samtidig med, at Koch arbejdede videre på østkysten, men fra 1965 blev også Nordgrønland og fra 1967 Østgrønland omfattet af kortlægningsarbejdet.<ref name=":0" /> I begyndelsen af 2000-erne afsluttede man en oversigtskortlægning i målestok 1:500.000 af hele det grønlandske landområde,<ref>N. Henriksen, A.K. Higgins, F. Kalsbeek og T.C.R. Pulvertaft (2000): Greenland from Archaean to Quaternary. Descriptive text to the Geological map of Greenland, 1:2.500.000, Geology of Greenland Survey Bulletin 185, 93 sider, GEUS</ref> mens detailkortlægningen i 1:100.000 stadig kun omfatter godt en femtedel af området.<ref>Henriksen (2002), s. 2</ref>
Geologi